KOMMISSIONENS FORORDNING (EF) Nr. 691/97 af 18. april 1997 om ændring af forordning (EØF) nr. 2698/93, (EF) nr. 1590/94 og (EF) nr. 2305/95 vedrørende svinekød

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3066/95 af 22. december 1995 om visse indrømmelser i form af EF-toldkontingenter for en række landbrugsprodukter og om autonom og midlertidig tilpasning af visse landbrugsindrømmelser i Europaaftalerne for at tage hensyn til den landbrugsaftale, som er indgået under de multilaterale handelsforhandlinger i Uruguay-rundens regi (1), senest ændret ved forordning (EF) nr. 2490/96 (2), særlig artikel 8, og

ud fra følgende betragtninger:

Der er givet indrømmelser for visse svinekødsprodukter inden for rammerne af Kommissionens forordning (EØF) nr. 2698/93 af 30. september 1993 om gennemførelsesbestemmelser for anvendelse i svinekødssektoren af en ordning, der er fastsat i de interimsaftaler, som Fællesskabet har indgået med Polen, Ungarn og den tidligere Tjekkiske og Slovakiske Føderative Republik (3), senest ændret ved forordning (EF) nr. 2502/96 (4), Kommissionens forordning (EF) nr. 1590/94 af 30. juni 1994 om gennemførelsesbestemmelser for anvendelse i svinekødssektoren af en ordning, der er fastsat i de interimsaftaler, som Fællesskabet har indgået med Bulgarien og Rumænien (5), senest ændret ved forordning (EF) nr. 2502/96, og Kommissionens forordning (EF) nr. 2305/95 af 29. september 1995 om gennemførelsesbestemmelser til den ordning, der er fastsat i frihandelsaftalerne mellem Det Europæiske Fællesskab på den ene side og Estland, Letland og Litauen på den anden side (6), senest ændret ved forordning (EF) nr. 2071/96 (7);

bestemmelsen om, at der anvendes den nedsættelse af tolden, der gælder på dagen for indgivelse af importlicensansøgningen, har i visse tilfælde begrænset adgangen til Fællesskabets marked for svinekødsprodukter; for at lette de associerede centraleuropæiske landes og de baltiske landes præferenceadgang til Fællesskabets marked bør artikel 1, sidste stykke, i forordning (EØF) nr. 2698/93, (EF) nr. 1590/94 og (EF) nr. 2305/95 udgå;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -

UDSTEDT FØLGENDE FORORDNING:

Artikel 1

Artikel 1, sidste stykke, i forordning (EØF) nr. 2698/93 ophæves.

Artikel 2

Artikel 1, sidste stykke, i forordning (EF) nr. 1590/94 ophæves.

Artikel 3

Artikel 1, sidste stykke, i forordning (EF) nr. 2305/95 ophæves.

Artikel 4

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 18. april 1997.

På Kommissionens vegne

Franz FISCHLER

Medlem af Kommissionen

(1) EFT nr. L 328 af 30. 12. 1995, s. 31.

(2) EFT nr. L 338 af 28. 12. 1996, s. 13.

(3) EFT nr. L 245 af 1. 10. 1993, s. 80.

(4) EFT nr. L 338 af 28. 12. 1996, s. 71.

(5) EFT nr. L 167 af 1. 7. 1994, s. 16.

(6) EFT nr. L 233 af 30. 9. 1995, s. 45.

(7) EFT nr. L 277 af 30. 10. 1996, s. 17.